CELEX: 31992R2752
Language: el
Date: 1992-09-22 00:00:00
Title: Κανονισμός (ΕΟΚ) αριθ. 2752/92 της Επιτροπής της 22ας Σεπτεμβρίου 1992 για τη διόρθωση του κανονισμού (ΕΟΚ) αριθ. 2512/92 σχετικά με τον καθορισμό, για την περίοδο εμπορίας 1992/93, της υπολογιζόμενης παραγωγής και, για την περίοδο εμπορίας 1991/92, της πραγματικής παραγωγής μπιζελιών, κουκιών, φουλιών και γλυκών λούπινων καθώς και με την προσαρμογή του ποσού ενίσχυσής τους

Avis juridique important

|

31992R2752

Κανονισμός (ΕΟΚ) αριθ. 2752/92 της Επιτροπής της 22ας Σεπτεμβρίου 1992 για τη διόρθωση του κανονισμού (ΕΟΚ) αριθ. 2512/92 σχετικά με τον καθορισμό, για την περίοδο εμπορίας 1992/93, της υπολογιζόμενης παραγωγής και, για την περίοδο εμπορίας 1991/92, της πραγματικής παραγωγής μπιζελιών, κουκιών, φουλιών και γλυκών λούπινων καθώς και με την προσαρμογή του ποσού ενίσχυσής τους  

Επίσημη Εφημερίδα αριθ. L 279 της 23/09/1992 σ. 0018 - 0018

ΚΑΝΟΝΙΣΜΟΣ (ΕΟΚ) αριθ. 2752/92 ΤΗΣ ΕΠΙΤΡΟΠΗΣ  της 22ας Σεπτεμβρίου 1992  για τη διόρθωση του κανονισμού (ΕΟΚ) αριθ. 2512/92 σχετικά με τον καθορισμό, για την περίοδο εμπορίας 1992/93, της υπολογιζόμενης παραγωγής και, για την περίοδο εμπορίας  1991/92, της πραγματικής παραγωγής μπιζελιών, κουκιών, φουλιών και γλυκών λούπινων καθώς και με την προσαρμογή του ποσού ενίσχυσής τουςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1431/82 του Συμβουλίου της 18ης Μαΐου 1982 περί ειδικών μέτρων για τα μπιζέλια, τα κουκιά και τα γλυκά λούπινα (1), όπως τροποποιήθηκε τελευταία από τον κανονισμό (ΕΟΚ) αριθ. 1750/92 (2), και ιδίως το άρθρο 3α παράγραφος 6,  Εκτιμώντας:  ότι ο κανονισμός (ΕΟΚ) αριθ. 2512/92 της Επιτροπής (3) καθόρισε, για την περίοδο εμπορίας 1992/93, την υπολογιζόμενη παραγωγή και, για την περίοδο εμπορίας 1991/92, την πραγματική παραγωγή καθώς και την προσαρμογή του ποσού της ενισχύσεως για τα  μπιζέλια, τα κουκιά, τα φούλια και τα γλυκά λούπινα-  ότι ο κανονισμός (ΕΟΚ) αριθ. 2512/92 δεν αντιστοιχεί στα μέτρα που υποβλήθηκαν για γνώμη στην επιτροπή διαχείρισης και συνεπώς πρέπει να διορθωθεί ο εν λόγω κανονισμός,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 2512/92 τροποποιείται ως εξής:  1. το άρθρο 1 αντικαθίσταται από το ακόλουθο κείμενο:  "Άρθρο 1  Για την περίοδο εμπορίας 1992/93, υπολογιζόμενη παραγωγή μπιζελιών, κουκιών, φουλιών και γλυκών λούπινων που προορίζονται για ενίσχυση καθορίζεται σε 4 247 000 τόνους."-  2. το άρθρο 2 αντικαθίσταται από το ακόλουθο κείμενο:  "Άρθρο 2  Για την περίοδο εμπορίας 1991/92, η πραγματική παραγωγή μπιζελιών, κουκιών, φουλιών και γλυκών λούπινων που προορίζονται για ενίσχυση καθορίζεται σε 4 325 000 τόνους.".  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιουλίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 22 Σεπτεμβρίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 162 της 12. 6. 1982, σ. 28. (2) ΕΕ αριθ. L 180 της 1. 7. 1992, σ. 17. (3) ΕΕ αριθ. L 250 της 29. 8. 1992, σ. 15.